Saartjie Baartman-gedenkteken geskend | Maroela Media
Saartjie Baartman-gedenkteken geskend
Die Saartjie Baartman-gedenkteken voordat dit met wit verf besmeer is. Foto: http://www.sahra.org.za/
Die Saartjie Baartman-gedenkteken in Hankey in die Oos-Kaap is Saterdag met wit verf geskend.
Ao. Gerda Swart, polisiewoordvoerder, het aan Maroela Media gesê die gedenkteken is vermoedelik rondom 12:00 Saterdagmiddag gevandaliseer. Aanklagte van opsetlike saakbeskadiging en oortreding van die Nasionale Erfeniswet is aanhangig gemaak. Geen verdagtes is nog in hegtenis geneem nie.
Swart kon nie bevestig of hierdie geval verband hou met verskeie insidente oor die afgelope paar weke waar nasionale monumente deur vandale geskend is nie. Standbeelde wat onlangs onder vandale deurgeloop het, sluit in dié van Paul Kruger op Kerkplein in Pretoria, dié van koningin Victoria en die perdegedenkbeeld in Port Elizabeth in die Oos-Kaap, dié van Andrew Murray in Wellington in die Wes-Kaap, en dié van Louis Botha voor die parlement in Kaapstad en Mahatma Ghandi in Johannesburg.
Baartman was 'n Khoi-vrou wat in 1810 na Europa geneem en uitgestal is omdat Europeërs deur haar groot agterstewe en velkleur gefassineer was. Ná haar dood is haar liggaam vir wetenskaplike en mediese navorsing gebruik voor haar oorskot uiteindelik in 2002 na Suid-Afrika teruggebring is.
Hankey Oos-Kaap standbeelde
Heilbron-stadsaal aan die brand gesteek
Oeps, iemand wat sy geskiedenistoets gedop het was seker onder die indruk dat Saartjie 'n wit vrou was.
Lekker Out Jan
Haar gedenksteen hoort hier sy is deel van die inheemse volk en dit is die enigigste ware suid afirikaners in suid afrika